Artūras Orlauskas

Biografija

1978 m. baigė Kauno 1-ąją vaikų muzikos mokyklą, 1980 m. baigė Kauno 28-ąją vidurinę mokyklą, 1986 m. baigė Kauno politechnikos institutą (KTU) (Inžinierius technologas). 2006 m. Lietuvos žemės ūkio universitetą (ASU) (Ekonomistas).
1983 m. įkūrė pirmąjį Lietuvoje humoro ir parodijų ansamblį „Alergija“, 1989 m. – pirmąjį Lietuvoje humoro duetą „Du Artūrai“. 1990 m. kartu su kompozitoriumi K.Lušu ir poetu G.Patacku pastatė pirmąjį Lietuvoje antisovietinį muzikinį politinės satyros spektaklį „Gulago univermagas“, 1992 m. pirmosios Lietuvoje TV humoro laidos „Bentski šou“ bendraautoris. 1994–1999 m. TV laidos „Šou bulvaras“ autorius, aktorius ir prodiuseris. 1995–1998 m. pirmųjų Lietuvoje humoro žygių per Lietuvą autorius ir režisierius. (1998 m. žygyje dalyvavo garsus Rusijos humoristas Jefimas Šifrinas.) 1999–2001 m. pirmojo Lietuvoje kassavaitinio TV humoro serialo „Kaimynai“ autorius, prodiuseris, aktorius. 2002 m TV humoro serialo „Kareiviški batai“ autorius, prodiuseris, aktorius. 2000–2015 m. „Lietuvos komiko vakaro“ scenarijaus autorius, režisierius, vedėjas ir prodiuseris. 2003–2004 m. TV laidos „Šeštadienio šou“ autorius ir vedėjas kartu su V. Šapranausku. TV laidos „Kioskelis“ autorius ir vedėjas (2005–2006), TV laidos „Komikų klubas“ autorius ir vedėjas (2012–2013), 2009–2010 m. kartu su grupės „Rondo“ lyderiu Aleksandru Ivanausku iki pusfinalio dalyvavo LNK muzikiniame šou „Žvaigždžių duetai 3“. Pirmojo lietuviško miniatiūrų spektaklio juodojo humoro komedijos „Traukinys“ autorius, režisierius ir aktorius (2013), komedijos „Abstinento pagirios“ autorius, režisierius, aktorius (2014) (kostiumų dailininkas Aleksandras Pogrebnojus). TV laidos „Vakar. Gyvai“ autorius ir vedėjas 2014–2015. TV Laidos „Muzikinis gimtadienis“ autorius ir vedėjas 2015–2016 m.m. TV laidos „Kartų kovos“ vedėjas 2016 m. Humoro šou „Meilės receptai“ autorius ir režisierius 2016 m. Juodojo humoro šou „Sex Tabu be/ne Tabu“ autorius ir atlikėjas 2016 m.. Nuo 2014 metų TV laidos "Dviračio šou" aktorius,  Publicistinės TV laidos "Čempionai" prodiuseris ir vedėjas 2018 -2019 m.
Parašė knygas: „Kaimynai“ (1999 m.), „Nuo „Alergijos“ iki „Kaimynų“ (2001 m.). „100 anekdotų ir 100 aforizmų“ sudarytojas. (2002 m.)
Vaidino filmuose „Manoji Anfisa” (milicininkas, 1985 m., Dovženkos kino studija, Ukraina), „Gizelos Perl istorija“ (2002 m., Panavision, JAV), „Destination Moscow“ (2002 m., Nordisk Film Produktion, Norvegija), „Žiurkės-2“ (kareivis, 2003 m., Ratpack Filmproduction GmbH, Vokietija),2004 m. Filmas „Dungeons and dragons“ („Požemiai ir drakonai“) (JAV)
(ministro patarėjas), „To tell the Tale“ (BBC, Anglija, 2006 m. reporteris), „Night of the wolf“ (ambasadorius) „Nordisk Film Produktion“, Norvegija 2008), „Be 5 minučių vedęs“ (Lietuva, 2015 m. dėdė). Kino komedijos "Pliusas" (lietuva, 2018 m) scenarijaus autorius, režisierius, aktorius ir prodiuseris. Dokumentinio filmo "Kauno rajonas-Čempionų kalvė" scenarijaus autorius ir režisierius, 2019 m.
Diskografja: 1990 m. MK „Du Artūrai“ (monologai, miniatiūros, anekdotai), 1993 m. MK  „O, Bentski“ (monologai anekdotai), 1995 m. CD ir MK „Europos bamba“ (dainos), 1997 m. MK „Zakarausko šou“ (monologai, anekdotai), 2001 m. CD  ir MK „Išeiginė” (dainos), 2004 m. CD „Geriausi gabalai“ (dainos, anekdotai), 2013 m. CD „Auksinė kolekcija“ (dainos), 2016 m CD „Juodojo humoro šou“
2003–2007 m., 2007–2011 m. Kauno rajono ir 2011–2015 m. Kauno miesto savivaldybės tarybos narys. 2005–2007 m. Kauno rajono savivaldybės mero pavaduotojas. Nepartinis
Daugkartinis Lietuvos vandensvydžio čempionas. 2010 m. Pasaulio veteranų vandensvydžio vicečempionas. Lietuvos vandensvydžio federacijos prezidentas 2007–2014 m.
1991 m. Lenkijos kabaretų festivalio Torūnėje laureatas (koncertavo lenkiškai). 1997 m. Kijevas, „Barchtnyj sezon” televizijos laidų festivalis. TV laida „Šou bulvaras” tapo nominantu.
2000 m. Jalta Tele Kino festivalis „Jalta-2000” serialas „Kaimynai”, tapo nominantu. 2014 m. tarptautinių humoro ir estrados konkursų Volgograde ir Geledžike laureatas.
Žmona Edita, vaikai Ieva, Martynas, Markas.